Designer Bugatti-villaer, med sju soverom og «motorrom»
Selvsagt måtte dette komme – eiendomsselskapet Damac Properties i Dubai tilbyr nå villaer som er skreddersydd for Bugatti-eiere. Et svært begrenset antall Ettore 971 Bugatti Styled Villas oppføres i eksklusive Akoya Oxygen – omtalt som Dubais Beverly Hills – med utsikt til den Tiger Woods-designede Trump World Golf Club, Dubai. Her finner du også Vista Lux, en eksklusiv shopping- og underholdningsgate med mange muligheter, samt en kunstig anlagt regnskog – ikke akkurat det man forbinder med denne delen av verden. Se flere bilder og video på BilNorge.noEttore 971 er oppkalt etter Bugatti-gründer Ettore Bugatti og 971 er den internasjonale koden for De forente arabiske emirater. Villaene med syv soverom har designelementer hentet fra verdens mest eksklusive sportsbil. Selvsagt får bilen sitt eget rom, innrammet med glassvegger slik at den kan beskues fra mesteparten av boligen. Leiligheten er priset fra AED 36 millioner (ca. NOK 80 mill.) og oppover.Det er ikke uvanlig at Damac Properties baker inn en bil i sine luksusboliger – nylig solgte de leiligheter der en Lamborghini Aventador inngikk i prisen, og tidligere har de gitt med biler som Audi R8 til kunder som kjøper penthouse og A8 til fireroms leiligheter.
Dubai skjuler ikke akkurat rikdommen. Og når man først har anskaffet en Bugatti, bør jo den være godt synlig for eventuelle gjester.